след което кръвта незабавно се охлажда отново до температура от 4 °С до 6 °С.
 Обозначаване
 Етикетът върху съда дава цялата информация, посочена в етикета образец (приложение 2). Групата Rh се изписва „положителна“ или „отрицателна“ или в съкратена форма „ПОЛ“ или „ОТР“.
 1а. КОНЦЕНТРАТ НА ЧОВЕШКИ ЧЕРВЕНИ КЛЕТКИ
 Концентрат на човешки червени клетки е единица цяла човешка кръв, от която по-голяма част от плазмата е отстранена.
 Концентратът съдържа повечето червени клетки от единицата, от който е приготвен; други съставни части на клетката могат да присъстват или могат да бъдат частично отстранени.
 Течното съдържание на концентрата се състои или от остатъчна плазма, или от подходящ изотоничен изкуствен воден разтвор, добавен след отстраняване на плазмата. Обемът на червени клетки трябва да е между 65 % и 75 % от общия обем на продукта, но в случай, че е приложена по-голяма концентрация на червени клетки, приблизителния процент на еритроцитен обем (хематокрит) се обозначава на етикета.
 Всички необходими за приготвянето операции се извършват в асептични условия: преливането се извършва, като се използва стерилна затворена система и само чрез сгъстяване. Не се добавят антисептични или бактериостатични субстанции.
 Кръвна група и съхранение
 Както при цялата човешка кръв.
 Обозначаване
 Етикетът върху съда дава цялата информация, посочена в етикета образец (приложение 2а). Групата Rh се изписва „положителна“ или „отрицателна“ или в съкратена форма „ПОЛ“ или „ОТР“. В случай, че е добавен изкуствен воден разтвор, етикетът посочва също така обема и състава му.
 2. СУШЕНА ЧОВЕШКА ПЛАЗМА
 Сушена човешка плазма се приготвя чрез изсушаване на плаващи на повърхността флуиди, отделени чрез центрофугиране или чрез утаяване от количества цяла човешка кръв.
 При приготвянето не се добавят антисептични или бактериостатични или други субстанции. Сушена човешка плазма се получава чрез лиофилизация или посредством всеки друг метод, при който се избягва денатурацията на протеини. Изсушеният препарат е лесно разтворим в количество вода, равно на обема течност, от който е приготвена субстанцията. Концентрацията на протеин в така получения разтвор не трябва да е по-малка от 45 g на l и не трябва да показва видими следи от продуктите на хемолиза. Съдържанието на хемаглутинин в разтвора не трябва да е по-голямо от 1:32.
 Сушена човешка плазма, приготвена от едно или две кръводарявания
 Дарена кръв, която е показала съдържание на опасни количества изохемолизини (определени чрез използването на проба пресен серум) или всякакви имунни хемаглутинини, се изключва. Стерилността на всяка единица се проверява чрез възпроизвеждане на не повече от 10 ml, освен ако плазмата не е изтеглена и замразена до 48 часа от вземането на кръв.
 Сушена човешка плазма, приготвена от повече от две кръводарявания
 Взета кръв, показала съдържание на опасни нива имунни хемаглутинини или изохемолизини, се изключва. За избягване на неблагоприятни ефекти вследствие на бактериално израснали продукти в кръвта, не се използва индивидуално дарена кръв, която е показала наличие на бактериално заразяване, а стерилността на всяка взета кръв се проверява чрез култивиране на не повече от 10 ml. С цел минимизиране на риска от пренасяне на серумен хепатит, плазма се приготвя от количества от не повече от 12 вземания на кръв или посредством всеки друг метод,